Jabuli 29
Dwan Rwot winnye i dye yamo mapek
1-Wupak Rwot, wun gin makwo ducu ma wubedo i polo,
wupak Rwot pi deyone ki pi tekke.
2Wupak nyiŋ Rwot ma tye ki deyo;
wuwor Rwot kun wuruko ginaruka maleŋ.
3Dwan Rwot mor winnye wa i wi pi i:
dwan Lubaŋa me deyo tye ka mor,
Rwot dwane tye ka winnye i wi nam madoŋo.
4Dwan Rwot winnye
ma opoŋ ki tek dok ki dit me loc.
5Dwan Rwot baro wa yadi cedar woko,
kadi wa yadi cedar madoŋo me Lebanon.
6En miyo godi me Lebanon pye calo laroya dyaŋ,
ki Cirion bene en miyo pye calo wod jubi ma i tim.
7Dwan Rwot meny ci miyo leb mac puk woko lipil.
8Dwan Rwot miyo tim yeŋŋe,
Rwot yeŋo tim Kadec.
9Dwan Rwot miyo til nywal,
dok jwero yadi me buŋa wo ko ducu;
dano ducu ma gicokke i ode gidane ni,
“Deyo obed bot Lubaŋa!”
10Rwot aye ma loyo pii matut ducu ma tye i nam;
en bedo i wi komkerre matwal macalo kabaka.
11Rwot myero omi teko bot lwakke!
En myero omi gum me kuc i kom jone!